ગુજરાત વિધાનસભાની ચૂંટણી બાદ સુશુપ્ત અવસ્થામાં સરી પડેલુ પાટીદાર અનામત આંદોલન લોકભાની ચુંટણી પહેલા ફરીવાર સક્રીય થયુ છે. પાટીદાર સમાજ દ્વારા તા ૨૪મીથી પાટીદાર શહિદ યાત્રા યોજવાનું આયોજન કરાયુ છે. આજે મહેસાણા ઉમીયા માતાજીનાં મંદિરથી શરૂ થનારી યાત્રા ૩૫ દિવસ સુધી ફરીને કાગવડ ખાતે વિરામ પામશે. પરંતુ આજે મહેસાણાથી પાટીદાર યાત્રા શરૂ થવા પહેલા જ મહેસાણામાં મોટા પ્રમાણમાં પોલીસ ખડકવામાં આવી રહી છે. આસપાસનાં જિલ્લાઓમાંથી પણ પોલીસ ફોર્સ મંગાવવામાં આવી રહ્યો છે. જેમાં ગાંધીનગર જિલ્લામાંથી પણ ૨૭૦ જેટલા પોલીસ જવાનોને બંદોબસ્ત માટે મહેસાણા મોકલવામાં આવ્યા છે. જેઓને ૫ દિવસ માટે મોકલવામાં આવ્યા છે.